Document ID: 31996D0093

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 για την έγκριση της διατήρησης από τη Σουηδία των εθνικών μέτρων που αφορούν την ρινοτραχειίτιδα της γαλοπούλας κατ' εφαρμογή του άρθρου 14, παράγραφος 4 της οδηγίας 90/539/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/93/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/539/ΕΟΚ του Συμβουλίου της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές για τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, και ιδίως το άρθρο 14, παράγραφος 4,
Εκτιμώντας:
ότι η Σουηδία θεωρεί ότι η επικράτειά της είναι απαλλαγμένη από ορισμένες ζωικές ασθένειες και έχει υποβάλει αίτηση στην Επιτροπή για συμπληρωματικές εμπορικές εγγυήσεις 7 ότι οι αιτήσεις έχουν εξετασθεί από την Επιτροπή 7 ότι χρειάζεται περισσότερο διεξοδική εξέταση στην περίπτωση της αίτησης που αφορά τη ρινοτραχειίτιδα της γαλοπούλας 7
ότι είναι αναγκαίο να επεκταθούν στη Σουηδία τα ειδικά μέτρα που εφαρμόζονται στο εμπόριο πουλερικών και αυγών για επώαση, ενώ διενεργείται η εν λόγω εξέταση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η διατήρηση από τη Σουηδία των εθνικών μέτρων που αφορούν τη ρινοτραχειίτιδα της γαλοπούλας έως τις 31 Δεκεμβρίου 1996.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Ιανουαρίου 1996.

Labels: 11
0
3
6
18